นศ.สกลนครจัดเวที ภูพาน ตระหง่านฟ้า นร.ร่วมเรียกร้องรัฐคืนอำนาจ
นักศึกษามหาวิทยาลัยราชภัฏสกลนคร จัดแฟลชม็อบแสดงออกทางการเมือง เปิดเวที ภูพานตระหง่านฟ้า คู่ประชาธิปไตย มีนักเรียนมัธยมร่วม เรียกร้องคืนอำนาจประชาชนเมื่อเวลา 18.00 น. วันที่ 3 ส.ค.63 ที่บริเวณลานกิจกรรมคณะมนุษยศาสตร์และสังคมศาสตร์ มหาวิทยาลัยราชภัฏสกลนคร อ.เมือง จ.สกลนคร กลุ่มนิสิตนักศึกษามหาวิทยาลัยราชภัฏสกลนคร และนักเรียนมัธยม ได้นัดรวมตัวชุมนุมกัน เพื่อแสดงจุดยืนสนับสนุนประชาธิปไตยและต่อต้านเผด็จการ ภายใต้ชื่องาน ภูพานตระหง่านฟ้า คู่ประชาธิปไตย ซึ่งมีการจัดทำป้ายข้อความดังกล่าวและข้อความปลุกใจ อีสานบ่ทน สกลฯลุกขึ้น ติดไว้บริเวณลานกิจกรรมนอกจากนี้ ยังมีการติดป้ายประกาศบุคคลถูกบังคับสูญหายไว้ตามต้นไม้รอบบริเวณลานกิจกรรม เป็นป้ายที่ระบุข้อความสาเหตุของการสูญหายว่า ถูกรัฐไทยอุ้ม ซึ่งมีภาพของบุคคลที่มีชื่อเสียงที่สูญหายที่เกี่ยวข้องกับการเมือง เช่น นายสมชาย นีละไพจิตร นายชูชีพ ชีวะสุทธิ์ เป็นต้นโดยกิจกรรมในงานในวันนี้ เป็นการปราศรัยแสดงความคิดเห็นของนักศึกษาจากทั้งมหาวิทยาลัยราชภัฏสกลนคร และนักเรียนโรงเรียนมัธยม ที่ผลัดเปลี่ยนกันกล่าวแสดงความคิดเห็น สลับด้วยการเล่นดนตรีโฟล์คซองเพลงเพื่อชีวิต ซึ่งการปราศรัยส่วนใหญ่มีเนื้อหากล่าวโจมตีการทำงานของรัฐบาลที่สืบทอดอำนาจเผด็จการ รวมถึงการเรียกร้องให้มีการคืนอำนาจให้กับประชาชนพร้อมกันนี้ ผู้เข้าร่วมชุมนุมยังได้แสดงสัญลักษณ์การชูสามนิ้ว และการแสดงสัญลักษณ์เกี่ยวกับคดีของบอส อยู่วิทยา ด้วยการนำขวดเครื่องดื่มมาถือโดยคว่ำขวดลง เพื่อแสดงการคว่ำบาตร จากนั้นร่วมกันเปิดไฟฉายในโทรศัพท์มือถือ เป็นการแสดงออกเชิงสัญลักษณ์ สำหรับการชุมนุมครั้งนี้ มีเจ้าหน้าที่ตำรวจจาก สภ.เมืองสกลนคร นำกำลังมาคอยดูแลรักษาความสงบเรียบร้อย ใช้ระยะเวลากว่า 1 ชั่วโมง ก่อนจะสลายการชุมนุมโดยไม่มีเหตุการณ์ใดๆ
นักศึกษามหาวิทยาลัยราชภัฏสกลนคร จัดแฟลชม็อบแสดงออกทางการเมือง เปิดเวที ภูพานตระหง่านฟ้า คู่ประชาธิปไตย มีนักเรียนมัธยมร่วม เรียกร้องคืนอำนาจประชาชน 
แฟลชม็อบ,แฟลชม็อบทั่วประเทศ,แฟลชม็อบ สกลนคร,ม็อบต้านรัฐบาล,ข่าวทั่วไป